TEAMG โดนหางเลข “เขื่อนแตก” ฉุดราคาไหลต่อเกือบ 2% หลุด IPO
TEAMG โดนหางเลข "เขื่อนแตก" ฉุดราคาไหลต่อเกือบ 2% หลุด IPO หลังเทรด 2 สัปดาห์ ล่าสุด ณ เวลา 11.02 น. อยู่ที่ 2.38 บาท ลบ 0.04 บาท หรือ 1.65% สูงสุดที่ 2.44 บาท ต่ำสุดที่ 2.36 บาท ด้วยมูลค่าซื้อขาย 24.26 ล้านบาท
26 ก.ค. 2561

ผู้สื่อข่าวรายงานว่า ราคาหุ้น บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ล่าสุด ณ เวลา 11.02 น. อยู่ที่ 2.38 บาท ลบ 0.04 บาท หรือ 1.65% สูงสุดที่ 2.44 บาท ต่ำสุดที่ 2.36 บาท ด้วยมูลค่าซื้อขาย 24.26 ล้านบาท

ทั้งนี้ ราคาหุ้น TEAMG ปรับตัวลงต่ำสุดนับตั้งแต่เข้าซื้อขายตลาดหลักทรัพย์แห่งประเทศไทย (SET) เมื่อวันที่ 12 ก.ค.2561 และปรับตัวลงต่ำกว่าราคา IPO ที่ 2.42 บาท 0.04 บาท หรือคิดเป็น 1.65%
สำหรับปัจจัยที่ส่งผลให้ราคาหุ้น TEAMG ปรับตัวลงคาดว่ามาจาก นักลงทุนกังวลต่อความเชื่อมั่นในการเป็นที่ปรึกษาด้านวิศวกรรมและสิ่งแวดล้อม ซึ่งเป็นผลสืบเนื่องจากเหตุการณ์เขื่อนเซเปียน-เซน้ำน้อยในประเทศลาวแตก ทำให้น้ำท่วมบ้านเรือน และมีผู้เสียชีวิตและสูญหายเป็นจำนวนมาก โดย TEAMG เป็นที่ปรึกษาด้านวิศวกรรมและสิ่งแวดล้อมให้กับโครงการดังกล่าว